|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13.  |  |

*A határozati javaslatot törvényességi szempontból megvizsgáltam: Wolf Viktória jegyző*

 **ELŐTERJESZTÉS**

**POLGÁRMESTERI HATÁROZATHOZ**

***„A tiszta és virágos Veszprém megyéért”***

**A Kormány 40/2020.(III.11.) rendeletében az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése rögzíti, hogy *„Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”*

A Belügyminisztérium és a Miniszterelnökség 2020. március 27. napján kiadott tájékoztatója értelmében A katasztrófavédelmi törvény 46.§ (4) bekezdése alapján sem a képviselő-testület, sem a bizottságok ülésének Magyarország helyi önkormányzatairól szóló 2011. évi CLXXXIX. törvény szerinti összehívására nincs lehetőség, a képviselő-testület valamennyi hatáskörét a polgármester gyakorolja, a képviselő-testületnek veszélyhelyzetben nincs döntési jogköre. A tájékoztató leírja azt is, hogy arra természetesen van mód, főleg a kialakult járványügyi helyzetben a polgármester emailben vagy más módon kikérje a képviselő-testület tagjainak véleményét, a döntés felelőssége azonban a polgármesteré.

**A Veszprém Megyei Önkormányzat közzétette a „*A tiszta és virágos Veszprém megyéért*” 2020. évi versenyfelhívását, melyet jelen előterjesztésemhez csatolok.**

**Jelen előterjesztésemet Ábrahámhegy Község Önkormányzata Képviselő-testületének a határozathozatalt megelőzően, véleményének kikérése és hozzájárulásának kérése céljából előzetesen elektronikus úton megküldöm.**

Ábrahámhegy, 2020. május 25.

|  |  |
| --- | --- |
|  | **Vella Ferenc Zsolt**polgármester |

**ÁBRAHÁMHEGY KÖZSÉG ÖNKORMÁNYZATA POLGÁRMESTERÉNEK**

**…/2020.(V.27.) HATÁROZATA**

**Ábrahámhegy Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46.§ (4) bekezdése szerinti hatáskörében eljárva,**

**Ábrahámhegy Község Önkormányzata Képviselő-testületének**

**véleménye kikérésével és hozzájárulásával a következő**

**HATÁROZATOT**

**hozom.**

Az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország Kormánya által a 40/2020.(III.11.) Kormányrendeletben kihirdetett veszélyhelyzetre tekintettel és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése szerinti hatáskörömben eljárva

* + - 1. **elrendelem a „*A tiszta és virágos Veszprém megyéért*” 2020. évi versenyfelhívásra a jelentkezési lap benyújtását.**
			2. **a jelentkezési lap előkészítésére felkérem a Badacsonytomaji Közös Önkormányzati Hivatal igazgatási ügyintézőjét, Slang Henriettát és felkérem továbbá annak határidőben történő benyújtására.**

**Határidő: jelentkezési lap benyújtására kiírás szerint**

**Felelős: Slang Henrietta igazgatási ügyintéző**